નાલાસોપારાનાં સુરેશ (વરુણ ધવન), વિની (શ્રદ્ધા કપૂર) અને તેમના ડાન્સિંગ સાથીદારો એક ડાન્સ રિયલિટી શોમાં પર્ફોર્મ તો મસ્ત કરે છે, પણ જજિઝને ખબર પડે છે કે આ લોકોએ તો ડાન્સનાં સ્ટેપ્સની પેલા સંગીતકાર પ્રીતમની જેમ ઉઠાંતરી કરેલી છે. બસ, શોમાંથી ટીમ ડિસ્ક્વૉલિફાય થઈ અને ચારેકોર ચોર-ચોર તરીકેની બદનામી થઈ એ અલગ. હવે આ કલંકને ધોવા માટેના ડિટર્જન્ટ જેવો એક શો અમેરિકાના લાસ વેગસમાં થવાનો છે, વલ્ર્ડ હિપ હૉપ ડાન્સ કોમ્પિટિશન. હૂપાહૂપની આ સ્પર્ધામાં નસીબ અજમાવવા માટે એક નવી ટીમ બને છે, જેમાં સૌથી પહેલાં તો ગુરુ પિતામહ વિષ્ણુસર (પ્રભુ દેવા)ની વરણી થાય છે. ત્યાર બાદ ધર્મેશ ઉર્ફે‍ ડી (ધર્મેશ યેલાન્ડે) તથા વિનોદ (પુનિત પાઠક) જેવા ઇલૅસ્ટિક બૉડીવાળા ડાન્સરોની એન્ટ્રી થાય છે. હવે લાસ વેગસ ગયા પછી એ લોકો જીતે છે કે ત્યાંના જુગારીઓની જેમ ધોતિયું ફાડીને રૂમાલ કરે છે એ જાણવા માટે તમારે થિયેટરનો ધક્કો ખાવો પડે.